stanford-oval/wikipedia huggingface dataset:
M1 גאראנד
היסטוריה

הגאראנד הוא תוצאה של תהליך פיתוח ממושך, שהחל בשנות ה-20 של המאה ה-20. ג'ון גאראנד, מהנדס נשק קנדי, פיתח את הגאראנד בנשקיית ספרינגפילד של הצבא האמריקאי. הגאראנד נועד להחליף את רובי הספרינגפילד הבריחיים ממלחמת העולם הראשונה. בתחילת שנות השלושים כבר רשם גאראנד פטנט על הרובה שלו ושכנע את הצבא האמריקאי לקנות אותו, אך שינויים בקליבר (מ־7 מילימטר ל־7.62 מילימטר) ובעיות אמינות עיכבו את כניסת הגאראנד לייצור עד לשנת 1939. התוצר הסופי היה רובה חצי-אוטומטי, מופעל גז, ומוזן מחסנית פנימית של שמונה כדורים.
למעשה הייצור ההמוני של הגאראנד החל רק עם כניסת ארצות הברית למלחמת העולם השנייה וכך קרה שחיילים אמריקאים רבים החלו את המלחמה עם רובי הספרינגפילד. עבור חיילים אלה, היה הגאראנד מתת שמיים. הרובה ירה תחמושת חזקה, היה מדויק מאוד, היה אמין למדי והיה חצי-אוטומטי. החיסרון העיקרי של הגאראנד היה נעוץ במחסנית הפנימית, שהקשתה על תפעול בקרב. הגנרל ג'ורג' פטון כינה את ה-M1 גאראנד כ"המכשיר הכי טוב שיוצר עבור מלחמה".
לאחר המלחמה המשיך הגאראנד לשרת בצבא ארצות הברית ויוצא למדינות אחרות, שחלקן אף ייצרו גרסאות של הנשק ברישיון. גרסאות אלה כללו בדרך כלל הסבה לשימוש במחסנית חיצונית. הגאראנד גם שימש בסיס לרובה M-14, שהחליף אותו בשירות בשנת 1959.
במקביל לגאראנד הוכנסו לשירות גם תת-מקלע M1 תומפסון ורובה קל M1 קרבין. כל הרובים הנ"ל סומנו כ-M1 למרות שאין שום קשר ביניהם מבחינת מנגנון פעולה ותכנון.
אחרי מלחמת העולם השנייה חילקה ארצות הברית רובי גאראנד רבים לבנות בריתה. כ-60,000 רובי גאראנד סופקו לישראל ושירתו בצה"ל (כולל במלחמת העצמאות), במשטרת ישראל וכרובה צלפים במשמר האזרחי, לצד ה-M1 קרבין.
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
ג'ון גאראנד מראה את הM1 גאראנד לקציני צבא
The Sign

The Sign (בעברית: הסימן) הוא אלבום משנת 1993 של להקת הפופ השוודית אייס אוף בייס, שיצא כאלבום הבכורה של הלהקה באמריקה הצפונית, יפן וכמה מדינות באמריקה הלטינית בהוצאת חברת התקליטים אריסטה רקורדס. The Sign כולל שירים מאלבום הבכורה של אייס אוף בייס, Happy Nation ‏(1992) והשירים החדשים "Don't Turn Around",‏ "The Sign" ו-"Living in Danger" וכן גרסאות מתוקנות של "Voulez-Vous Danser" ו-"Waiting for Magic".
The Sign דורג כאחד מ-100 האלבומים הנמכרים ביותר בכל הזמנים על ידי איגוד תעשיית ההקלטות האמריקאי (RIAA),עם מכירות של יותר מ-21 מיליון עותקים. האלבום עצמו גרף למעלה מ-42 מיליון דולרים עבור אריסטה רקורדס, והיה מועמד לאלבום הפופ הטוב ביותר בטקס פרסי הגראמי ב-1995. The Sign דורג בשלישייה הפותחת במצעד בילבורד 200 במשך 26 שבועות רצופים. האלבום, והסינגל בעל אותו השם, הם הסינגל או האלבום היחידים של אמן/להקה משוודיה שדורג במקום הראשון ברשימות סוף השנה הכוללות השנתיות של בילבורד.
רשימת רצועות

| The Sign> מס' | The Sign> שם | The Sign> משך | The Sign>  | The Sign>  | The Sign>  | The Sign>  | The Sign>  | The Sign>  | The Sign>  |
| --- | --- | --- | --- | --- | --- | --- | --- | --- | --- |
| 1. | All That She Wants  | 3:31 |  |  |  |  |  |  |  |
| 2. | Don't Turn Around  | 3:50 |  |  |  |  |  |  |  |
| 3. | Young and Proud  | 3:56 |  |  |  |  |  |  |  |
| 4. | The Sign  | 3:11 |  |  |  |  |  |  |  |
| 5. | Living in Danger  | 3:43 |  |  |  |  |  |  |  |
| 6. | Dancer in a Daydream  | 3:40 |  |  |  |  |  |  |  |
| 7. | Wheel of Fortune  | 3:54 |  |  |  |  |  |  |  |
| 8. | Waiting for Magic - Total Remix 7" Version  | 3:51 |  |  |  |  |  |  |  |
| 9. | Happy Nation  | 4:15 |  |  |  |  |  |  |  |
| 10. | Voulez-Vous danser  | 3:20 |  |  |  |  |  |  |  |
| 11. | My Mind - Mindless Mix  | 4:11 |  |  |  |  |  |  |  |
| 12. | All That She Wants - Banghra Version  | 4:17 |  |  |  |  |  |  |  |
| 13. | Mr Ace (Demo 1991) - Bonus Track  | 3:21 |  |  |  |  |  |  |  |
| משך כולל: | משך כולל: | 49:04 |  |  |  |  |  |  |  |
מיקומי שיא

|   ‏‏‏  מצעדים ודירוגים (1993–1994)> מדינה |   ‏‏‏  מצעדים ודירוגים (1993–1994)> מצעד |   ‏‏‏  מצעדים ודירוגים (1993–1994)> מיקום שיא |
| --- | --- | --- |
|  ארצות הברית | בילבורד 200 | 1 |
|  קנדה | מצעד האלבומים הקנדי | 1 |
|   ‏‏‏  מצעדי סוף שנה (RPM)> מדינה |   ‏‏‏  מצעדי סוף שנה (RPM)> מצעד |   ‏‏‏  מצעדי סוף שנה (RPM)> מיקום שיא |
| --- | --- | --- |
|  ארצות הברית | בילבורד 200 | 1 |
|  קנדה | מצעד האלבומים הקנדי | 1 |
|   ‏‏‏  מצעדי סוף שנה (1995)> מדינה |   ‏‏‏  מצעדי סוף שנה (1995)> מצעד |   ‏‏‏  מצעדי סוף שנה (1995)> מיקום שיא |
| --- | --- | --- |
|  ארצות הברית | בילבורד 200 | 47 |
|  קנדה | מצעד האלבומים הקנדי | 19 |
נתוני מכירות

| מקום | תארים | מכירות |
| --- | --- | --- |
| ארגנטינה (CAPIF) | — | 300,000 |
| ארצות הברית (RIAA) | פלטינה 9× | 9,000,000 |
| ברזיל (Pro-Música Brasil) | זהב | 100,000 |
| מקסיקו (AMPROFON) | — | 300,000 |
| צ'ילה (IFPI Chile) | — | 60,000 |
| קוריאה הדרומית (Gaon) | — | 500,000 |
| קנדה (Music Canada) | יהלום | 1,750,000 |
סיכום
| סקנדינביה (IFPI Scandinavia) | — | 900,000 |
הערות שוליים

↑  פר אדברט, בודהא, דאגלס קאר, טומי אקמן, ג'וקר, דניז פופ, סטונסטרים, T.O.E.C.
1 2  The Sign, 1993-12-24, נבדק ב-2022-03-25
↑  38th Annual GRAMMY Awards | 1995, www.grammy.com
↑  Billboard.com - Year End Charts - Year-end Singles - The Billboard Hot 100, web.archive.org, ‏2007-11-20
1 2  Nielsen Business Media Inc, Billboard, Nielsen Business Media, Inc., 1994-07-23. (באנגלית)
↑  Nielsen Business Media Inc, Billboard, Nielsen Business Media, Inc., 1994-12-10. (באנגלית)
↑  Gold & Platinum, RIAA (באנגלית אמריקאית)
↑  "Brazilian album certifications – Ace of Base – The Sign"
1 2 3  Nielsen Business Media Inc, Billboard, Nielsen Business Media, Inc., 1994-12-10. (באנגלית)
↑  Nielsen Business Media Inc, Billboard, Nielsen Business Media, Inc., 1994-11-26. (באנגלית)
1 2  "Southeast Asia - multi media marketing"
↑  Gold/Platinum, Music Canada (באנגלית אמריקאית)
1 2  "Radio Plays Key Role in New Ace of Base Album"
| אייס אוף בייס |
| --- | --- | --- |
ג'ני ברגרן • ג'ונאס ברגרן • מאלין ברגרן • אולף אקברג • קלרה הגמאן • ג'וליה ויליאמסון
| אלבומי אולפן | Happy Nation • The Sign • The Bridge • Flowers • Cruel Summer • Da Capo • The Golden Ratio |  |
| אלבומי אוסף | Singles of the 90s • Greatest Hits • The Collection • Platinum & Gold Collection • Platinum & Gold • Hidden Gems |  |
| מארזי תקליטורים | The Ultimate Collection • Greatest Hits • Gold • All That She Wants: The Classic Collection |  |
| סינגלים | "Wheel of Fortune" • "All That She Wants" • "Happy Nation" • "Waiting for Magic" • "The Sign" • "Don't Turn Around" • "Living in Danger" • "Lucky Love" • "Beautiful Life" • "Never Gonna Say I'm Sorry" • "Life Is a Flower" • "Cruel Summer" • "Whenever You're Near Me" • "Travel to Romantis" • "Always Have, Always Will" • "Everytime It Rains" • "Cecilia" • "C'est la Vie (Always 21)" • "Hallo Hallo" • "Beautiful Morning" • "The Juvenile" • "Unspeakable" • "Wheel of Fortune 2009" • "All for You" • "Would You Believe" |  |
דיסקוגרפיה • שירים • Yaki-Da
| --- | --- |
בקרת זהויות :  MusicBrainz release group: af3c3c40-d1f3-319b-9950-fb421862f345
אגמי האצבעות

אגמי האצבעות - מפה
גדותיו הצפוניים של אגם סנקה, בעיר ז'נבה
תמונת לוויין של אגמי האצבעות; במרכז - האגמים קיוגה וסנקה
שמורת הטבע ווטקינס גלן
אגמי האצבעות (באנגלית: Finger Lakes) הם מקבץ של 11 אגמים הממוקמים בחלק המרכזי-מערבי של אפסטייט ניו יורק, ארצות הברית.
צורת האגמים ארוכה וצרה, לאורך ציר כללי הנוטה לכיוון צפון-דרום, והם דומים בצורתם למעין אצבעות. אגם אוניידה (Oneida), הממוקם מצפון מזרח למקבץ האגמים ונוטה לכיוון מזרח-מערב, לרוב אינו נחשב לחלק מאגמי פינגר, אך בשל צורתו הוא מכונה לעיתים "האגודל" בהקשר למקבץ אגמים זה.
שני האגמים הארוכים ביותר, אגם קיוגה (Cayuga) ואגם סנקה (Seneca), הם גם בין העמוקים ביותר בארצות הברית. אורכו של אגם קיוגה כ-64 קילומטרים, ואורכו של סנקה 61 קילומטרים. רוחבם אינו עולה על 5.6 קילומטרים.
העיר הגדולה הסמוכה לאגמים היא רוצ'סטר, בצפון, סמוך לימת אונטריו. העיר סירקיוז ממוקמת בצד המזרחי, סמוך לאגם אונונדגה. העיר איתקה שוכנת על הגדה הדרומית של אגם קיוגה, והעיר ז'נבה על הגדה הצפונית של אגם סנקה.
האגמים מהווים אתר תיירותי פופולרי.
אבא חלקיה

| --- | --- |

קברים המיוחסים לאבא חלקיה וחנן הנחבא, נכדיו של חוני המעגל, סמוך לחצור הגלילית
 לידה:  המאה ה־1 ישראל 
 פטירה:  המאה ה־2 
 השקפה דתית:  יהדות 
 
אַבָּא חִלְקִיָּה היה חסיד ידוע, נכדו של חוני המעגל, שחי בסוף תקופת בית שני. בתלמוד הוא מוזכר כבעל הקפדה מיוחדת בהנהגותיו – "פועל צדק" כגון אבא חלקיה.
כמו סבו המפורסם, שחג עיגול והתפלל לגשמים, כך גם אבא חלקיה היה ידוע בכוח תפילתו, ופעם אחת כשהייתה שנת בצורת, שלחו אליו החכמים שני תלמידים שיבקשו ממנו להתפלל על הגשמים.
התלמידים מצאו אותו בזמן עבודתו כשכיר בשדה, ולכן הוא לא התייחס אליהם עד גמר מלאכתו, אז עשו דרכם יחד לביתו בעוד הם רואים אצלו כמה הנהגות משונות. אבא חלקיה, שהבין מעצמו את מטרת בואם של השניים, לא הסכים בענוותנותו לשמוע מה רצונם ממנו, ומיד בבואו לבית עלה עם אשתו לעליית הגג שם הם התפללו ונענו מיד – ענני גשם הופיעו מהכיוון שאליו התפללה אשתו, וגשם החל לרדת. אבא חלקיה חזר לאורחיו ובהיתממות שאלם לרצונם. התלמידים לא נפלו בפח והבינו שבזכותו ירד הגשם. הם שאלוהו על הנהגותיו המשונות שראו בדרך, וכן לסיבה שהגשם הגיע מהכיוון אליו פנתה אשתו ולא הוא. אבא חלקיה השיב להם על כל שאלותיהם, והסביר כי הסיבה שהיא נענתה קודם היא משום שזכותה גדולה בכך שהיא נותנת לעניים המתדפקים בדלת אוכל מוכן, בעוד הוא רק נותן להם כסף, ועליהם לטרוח כדי לקנות את האוכל.
הרמח"ל מביא במסילת ישרים את התנהגותו של אבא חלקיה, שלא התבטל מהעבודה שנשכר אליה, כמופת להימנעות מגזל:
וכבר פטרו את הפועלים העושים אצל בעל הבית מברכת המוציא... קל וחמר בן בנו של קל וחמר לדברי הרשות, שכל שכיר יום אסור בהן שלא לבטל ממלאכתו של בעל הבית ואם עבר הרי זה גזלן. הנה אבא חלקיה אפילו שלום לא השיב לתלמידי חכמים שנתנו לו שלום שלא לבטל ממלאכת רעהו.
לקריאה נוספת

שלום (בן יחזקאל) אלבק, אבא חלקיה, משפחות סופרים, ורשא תרס"ג, עמ' 102–103, באתר אוצר החכמה (צפייה חופשית – מותנית ברישום)
הרב אהרן הימן, "אבא חלקיה בר בריה דחוני המעגל", תולדות תנאים ואמוראים, לונדון, תר"ע, חלק ב, עמוד 455, באתר היברובוקס
יחיאל מיכל גוטמן ומ. קליין, "אַבָּא חִלְקִיָּה", אשכול - אנציקלופדיה ישראלית, כרך א', בעריכת יעקב קלצקין, הוצאת אשכול, ברלין-ירושלים 1929, עמ' 35, באתר אוצר החכמה
מרדכי מרגליות (עורך), "אבא חלקיה", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 6–7
אבישי גרוסמן

| --- | --- |
אין תמונה חופשית
 לידה:  1937 
 פטירה:  30 במרץ 2023 (בגיל 86 בערך) 
 מדינה:  ישראל 
 מקום לימודים:  אוניברסיטת חיפה, מכון שלום הרטמן 
 
אבישי גרוסמן (26 בפברואר 1937 – 30 במרץ 2023) היה מחנך,פובליציסט, מורה וסופר ישראלי.
ביוגרפיה

אביו של אבישי, משה גדליהו גרוסמן, נולד בלודז', פולין בשנת 1910 למשפחה מרובת ילדים, עשרה במספר. המשפחה השתייכה למעמד הבינוני, שהתפרנסה מבית-מלאכה לפחחות שבו הועסקו מספר עובדים. אמו של אבישי, אווה לבית הורוביץ ילידת 1909 ניהלה חנות לצבעים. כל הילדים זכו לחינוך תיכוני.
אביו למד בבית הספר יבנה ששפת ההוראה בו הייתה עברית. בגיל 13 הצטרף לקן של תנועת הנוער השומר הצעיר בלודז', ובהמשך היה מדריך וראש הקן. השומר הצעיר חינכה את חניכיה להגשמה עצמית ולחיי קיבוץ שיתופיים בארץ ישראל. בשנת 1929, על-פי "צו התנועה" הפסיק את לימודיו ועלה לארץ ישראל, במסגרת גרעין התיישבות ובו 15 חברים, שהצטרף בארץ לתנועת הקיבוץ הארצי; הגרעין נשלח להכשרה במושבה כרכור. עקב קשיים שנבעו מחוסר מים לפיתוח משק חקלאי במקום, עבר הגרעין, שגדל בינתיים ל-45 חברים כעבור 9 חודשים, למושבה חדרה, שבה קיימו במידת האפשר חיי קיבוץ שיתופיים. בחדרה נותר הגרעין שלוש שנים, עד שבהחלטת מוסדות הקיבוץ הארצי נשלח להשלים את קיבוץ עין שמר. גדליהו גרוסמן החל בפעילות ציבורית כבר בחדרה שם כיהן כחבר במועצת הפועלים. כחבר עין שמר עבד בדיר הכבשים, בפרדס, בגן הירק, בענף עצי הפרי, בזגגות, היה גזבר הקיבוץ ומילא תפקידים כלכליים מחוץ לקיבוץ: בהנהלת תנובה, בחברת מוצרי תכן, בגרנות – מפעלים אזוריים, בארגון משקי עמק חפר ובהנהלת הקרן הארצית של הקיבוץ הארצי.
אמו של אבישי הכירה את אביו בשומר הצעיר בלודז' ועלתה כמוהו לארץ ישראל והצטרפה לקיבוץ עין שמר. היא הייתה מטפלת ילדים, ורכזת ועדת החינוך לגיל הרך של הקיבוץ.
אבישי העריץ את הוריו והוא הקדיש לזכרם את ספרו האוטוביוגרפי "להגיע למקום שממנו התחלנו" במילים הבאות: ”להורי שהקדישו את כל חייהם לנסיון לבנות חברה חדשה של ערכים אנושיים נעלים, חברה קיבוצית שהפכה להם ולי, לבית ותוכן חיים כאחד”. ובספר אחר שלו כתב ש"מפעל חייהם של הורי היה גם מפעל חיי שלי".
גרוסמן נולד בשנת 1937, בקיבוץ עין שמר בו חי כל ימיו. התחנך במוסד החינוכי האזורי מבואות עירון שליד הקיבוץ, ושירת בצה"ל כאלחוטאי. כשחזר לעין שמר, נבחר להיות מזכיר החטיבה הצעירה בקיבוץ, עבד ברפת ובדיר. הוא התנדב לשנת שירות בקיבוץ הצעיר דאז, חורשים.
ב-1961, נשלח על ידי תנועת השומר הצעיר להדריך נוער עירוני להגשמה עצמית בקיבוץ, וזאת, בתפקיד של ראש "קן" (סניף) מרכז בתל אביב (קודמו בתפקיד היה עוזיאל וכסלר, מי שלימים היה מנכ"ל הרשות לפיתוח ירושלים). גרוסמן ראה את ייעודו כמחנך ופעיל חברתי במסגרות קיבוציות ולשם כך ביקש וקיבל מהקיבוץ חופשת-לימודים וסיים תואר ראשון בבית הספר לעבודה סוציאלית באוניברסיטת חיפה, ובהמשך, השתלם בירושלים במכון שכטר וקיבל תואר שני במדעי היהדות, וממכון הרטמן במדעי היהדות. שנים רבות היה מחנך, ואחר-כך מנהל המוסד החינוכי מבואות עירון.
ביוגרפיה > פעילותו הרעיונית – חברתית

גרוסמן היה חבר בקבוצה של אנשי רוח בתנועה הקיבוצית, מבני הדור השני, שהוציאה לאור את הקבצים: "שיח לוחמים" (1967), "חברה שסועה: מבט מן השמאל החילוני" ו"בין העצים".
בעיצומה של האינתיפאדה הראשונה קרא: "לא עוד 'ראשונים תמיד אנחנו' בלי לשאול לאן".
בשנים 1976–1979 ניהל גרוסמן (ביחד עם אריה סלוצקי) את המחלקה הרעיונית – פוליטית של הקיבוץ הארצי. בשנים אלה הייתה המחלקה פעילה בארגון והכנה של הוועידה הי"ב של הקיבוץ הארצי, בהכנה של כנסים אזוריים ו"בימות בירור" של נושאים פוליטיים, וגיוס פעילים מהקיבוצים לקראת הבחירות הכלליות של שנת 1977 להצבעה בעד מפ"ם. בהמשך, היה גם מרצה בגבעת חביבה ובכנסים של מכינת הגליל למנהיגות.
תפיסת העולם של גרוסמן הייתה של שמאל הומניסטי. ככזה, הוא התנגד לכיבוש השטחים ביהודה ושומרון ולהשלכותיו.  ביוני 1988, גרוסמן קרא לקיבוץ הארצי לתמוך בסגן אלוף (מילואים) דב ירמיה במאבקו הציבורי למען סירוב לשרת בשטחים ביהודה ושומרון (יו"ש) מסיבות אידאולוגיות. הקיבוץ הארצי לא נענה לקריאה זו.
גרוסמן היה בעל טור קבוע במוסף "חותם" של "על המשמר" וב"הדף הירוק". הוא פרסם מאמרים פובליציסטיים בכתבי עת שונים, בהם "שדמות: במה לתנועה הקיבוצית", "כיוונים חדשים: כתב עת לענייני ציונות, יהדות, מדיניות, חברה ותרבות ","הדים (הקיבוץ הארצי)", "החינוך המשותף", "מפנה: במה לענייני חברה", "יעד – מאסף העבודה הציונית והסוציאליזם", "נקודה", "חברה", ו"הקיבוץ וסביבתו".
גרוסמן הצטרף למדור הגישור והבוררות של התנועה הקיבוצית ותרם לו מניסיונו.
ספריו

בין צעירים, עורך יחד עם מוקי צור, שיחות בצוותא בתנועה הקיבוצית, הוצאת עם עובד, 1969
צעירים וקיבוץ, עורך יחד עם אורי ובר, חוברת רקע ומקורות, 1981
אדם וצבא במציאות הישראלית, עיסוק בדילמות, בהוויית חיים, הוצאת מרכז ההדרכה של גבעת חביבה, 1994
להגיע למקום שממנו התחלנו, ספריית פועלים, 2003
מה שרואים משם, הוצאת מערכת קיבוץ דליה, 2005
השולחן העגול, עורכת אורית פראג, 8 סיפורי בוררות, 2005
סדקים בארץ ובשמיים, הוצאת מערכת קיבוץ דליה, 2012
ימים צורבים, יומן 2005–2017, ספריית פועלים, 2019
משפחתו

גרוסמן הכיר את חגית, ילידת קיבוץ מרחביה, בקיבוץ מצר שם עבדה במרפאת הקיבוץ. בשנת 1970 התחתנו וחגית עברה לעין שמר שבו חיה כל ימי חייה.
בעין שמר עבדה במרפאת הקיבוץ כאחות מוסמכת. כעבור שנים, עבדה ב"בית הדורות", בית הסיעוד לחברי-הקיבוץ. חלתה באלצהיימר בגיל 61. גרוסמן נמנע מלהעביר את חגית לבית הסיעוד הקיבוצי, וטיפל בה וסעד אותה בדירתם המשותפת בעין שמר במשך 13 שנים, בסיוע רופא הקיבוץ ומטפלות סיעודיות.
גרוסמן החל לכתוב יומן במאי 2005 כשהחלו סימני המחלה, והתמיד בכתיבתו עד לחודש ינואר 2018. חגית נפטרה ביולי 2018. על המניע לכתיבת היומן, האינטימי והחושפני, הסביר כי זו דרכו להתמודד עם המציאות ושהיומן מהווה לו עוגן לשיחות עם עצמו בעניין מחלת אשתו נטולת המרפא. היומן התפרסם כספר שכותרו "ימים צורבים" בהוצאת ספריית פועלים.
גרוסמן היה אב לשלושה בנים וסב לשמונה נכדים, נפטר ב-30 במרץ 2023.
הערות שוליים

↑  על-פי כתבי-יד של משה גרוסמן הנמצאים בארכיון של קיבוץ עין שמר
↑  הקיבוץ ובעיית זמננו, על המשמר, 27 ביולי 1969
↑  לילי גלילי, היום יש כאלה שיורים ויש כאלה שבוכים, באתר הארץ, 27 במאי 2001
↑  יגאל וילפנד, ראש קיבוצי, מעריב, 18 באפריל 1988
↑  יגאל וילפנד, בסירוב לשרת בשטחים, עיתון "מעריב", 8 ביוני 1988
↑  עודד הון כתב ביקורת על הספר של גרוסמן תחת הכותרת "הימים הצורבים של אבישי גרוסמן" בשבועון הקיבוצים "הזמן הירוק" מס' 1680 מתאריך 23 במאי 2019
| --- | --- |
בקרת זהויות :  NLI: 987007297243805171  BnF: cb155522285 (data)  ISNI: 0000 0000 6664 0482  LCCN: no2003083174  VIAF: 71707607   WorldCat (עם VIAF): 71707607
XXXTentacion

| --- | --- |

 לידה:  23 בינואר 1998 פלנטיישן, מחוז ברוורד, ארצות הברית 
 נרצח:  18 ביוני 2018 (בגיל 20) דירפילד ביץ', מחוז ברוורד, ארצות הברית 
 שם לידה:  Jahseh Dwayne Ricardo Onfroy 
 שם במה:  XXXTentacion 
 מקום קבורה:  בוקה רטון 
 מוקד פעילות:  ארצות הברית 
 תקופת הפעילות:  2013–2018 (כ־5 שנים)
 מקום לימודים:  תיכון עכברי 
 סוגה:  סאונדקלאוד ראפ, רוק אלטרנטיבי, trap metal, ראפ מטאל, R&B עכשווי, הורורקור, הארדקור ראפ, אינדי רוק, רוק, פאנק (Punk) ראפ, טראפ, מוזיקת היפ הופ, אימו ראפ, פאנק רוק, לו-פיי, ראפ רוק, נו-מטאל, היפ הופ דרומי 
 שפה מועדפת:  אנגלית 
 כלי נגינה:  פסנתר, גיטרה, תוף 
 חברת תקליטים:  Bad Vibes Forever, Caroline Distribution, קפיטול מיוזיק גרופ, אמפייר דיסטריביושן, קולומביה רקורדס 
 צאצאים:  Gekyume Onfroy 
 מספר צאצאים:  1 
 פרסים והוקרה:  לחצן הפעלה מכסף (2017)  לחצן הפעלה מזהב (2017)  לחצן הפעלה מיהלום (2018) 
 www.xxxtentacion.com
 פרופיל ב-IMDb
 חתימה:  
 
גָ'זה דוויין ריקרדו אונפרוי (באנגלית: Jahseh Dwayne Ricardo Onfroy;‏ 23 בינואר 1998 – 18 ביוני 2018) היה ראפר, זמר ופזמונאי אמריקאי, שהיה ידוע בעיקר בשם הבמה שלו, XXXTentacion.
אונפרוי נולד וגדל בפלנטיישן (אנ'), פלורידה ובילה את רוב ילדותו בלודרהיל (אנ'). הוא הוציא את השיר הראשון שלו, "News/Flock", בפלטפורמת הפצת האודיו "SoundCloud" ביוני 2013.
אונפרוי הוציא את אלבום הבכורה שלו ב-25 באוגוסט 2017 ואת אלבומו השני ב-16 במרץ 2018. שלושה חודשים לאחר מכן, ב-18 ביוני, נרצח אונפרוי בדירפילד ביץ' (אנ'), פלורידה.
ביוגרפיה

אונפרוי נולד ב-23 בינואר 1998 בפלאנטיישן, פלורידה, להורים מג'מייקה, דווין ריקרדו אונפרוי וקלאופטרה ברנרד. היו לו שלושה אחים ביולוגים ואח למחצה אחד מאב אחר. הוא גודל בעיקר על ידי סבתו, קולט ג'ונס – בשל המצב הכלכלי של אימו. כאשר היה בן שש, הוא ניסה לדקור אדם שניסה לתקוף את אמו, הוכנס לתוכנית נוער ולאחר מכן עבר לגור אצל סבתו.
לפני מותו היה אונפרוי במערכת יחסים עם ג'נסיס סנצ'ס. שלושה ימים לאחר מותו, הודיעה אימו של אונפרוי דרך האינסטגרם שבת זוגו בהיריון ממנו. ב-26 בינואר 2019 נולד בנו, שלושה ימים לאחר מה שהיה אמור להיות יום הולדתו ה-21 של אונפרוי.
ב-18 ביוני 2018 יצא אונפרוי במכוניתו מסוכנות למכירת אופנועים בדרום פלורידה, ודרכו נחסמה על ידי רכב ממנו יצאו לעברו שני אנשים אלמונים חמושים. לאחר מאבק קצר, במהלכו נגנב מהמכונית תיק קטן של לואי ויטון, ירו בו השניים מספר פעמים ונמלטו מהמקום. אונפרוי פונה לבית החולים הקרוב, שם נקבע מותו. לאחר יומיים עצרה המשטרה חשוד, אשר הואשם בסעיף של רצח מדרגה ראשונה. מספר שבועות לאחר הרצח נעצרו שלושה חשודים נוספים על ידי המשטרה בחשד למעורבות ברצח.
קריירה

העניין של אונפרוי במוזיקה החל לאחר שדודתו שכנעה אותו להתחיל להשתתף במקהלת בית הספר ומקהלת הכנסייה מאוחר יותר. במקהלת בית הספר הוא הודח מפני שתקף תלמיד אחר. אונפרוי למד בבית הספר התיכון מרגייט, וסולק ממנו לאחר סדרת מעשי אלימות שהיה מעורב בהם. מאוחר יותר שלחה אותו אמו ל"Sheridan House Family Ministries" למשך יותר משישה חודשים.
אונפרוי השתתף במקהלת התיכון עד שהודח ממנה בכיתה י'. הוא תיאר את עצמו כ"לא נכון באותה תקופה", וציין כמה שקט היה למרות היותו פופולרי ומעורב באופן קבוע בעימותים פיזיים. אונפרוי לא היה אתלט וסיפר כי היה חסר ביטחון ודיכאוני במהלך לימודיו בתיכון.
ביוני 2013 הוציא לאור את השיר "News/Flock". בעוד שנעצר באשמת החזקת נשק, באותה שנה, לאחר שחרורו ממרכז מעצר לנוער, נפגשו שוב אונפרוי וגולפורן מתוך אמונה שהם מתכוונים לבצע מחרוזת של פלישות ביתיות לרווח כספי, אף כי אונפרוי רכש בסופו של דבר מיקרופון תוצרת "Blue" והחל להקליט שירים, מה ששכנע את סטוקלי לעשות את אותו הדבר. לאחר שאונפרוי אימץ את הכינוי "XXXTentacion", הוא העלה את השיר הרשמי הראשון שלו, שנקרא "Vice City".
בחודש יולי 2016 נעצר אונפרוי והואשם בשוד ותקיפה עם נשק קטלני. לאחר שחרור בערבות של 10,000 דולר הוא המשיך לעבוד על אלבום הבכורה שלו, "Bad Vibes Forever", אשר היה מתוכנן לצאת ב-31 באוקטובר 2016. האלבום לא יצא בתאריך זה, מכיוון שאונפרוי נעצר בתחילת אוקטובר באשמת מאסר שווא.
בשנת 2017 הוציא אונפרוי מחדש את שירו "Look At Me!". השיר הגיע לשיא של 434 מיליון צפיות, והסינגל סייע לפופולריות שלו לעלות. ב-18 באפריל 2017 הוציא שלושה שירים נוספים ב-SoundCloud. בריאיון עם WMIB הודיע שהוא עובד על אלבומים חדשים.
לאחר יציאתו מהכלא נבחר אונפרוי להיות חלק מכיתת הטירונים של "XXL" והיה במקום העשירי מכיוון שנבחר על ידי מצביעים ולא על ידי הצוות.
אונפרוי הודיע על סיבוב הופעות ארצי ראשון שלו ב-28 באפריל 2017. הסיבוב, שכותרתו "The Revenge Tour", הסתיים לאחר 26 הופעות, והוא זכה לפרסום נרחב בשל מחלוקות רבות שכללו ראפר מותקף. אונפרוי הודיע על ביטול שאר תאריכי הסיור לאחר שבת דודתו נורתה ב-24 ביוני 2017.
ב-16 במרץ 2018 אונפרוי הוציא את האלבום ? שכלל בין היתר את השיר "Sad!‎" שהגיע למקום הראשון במצעדים שונים.
ב-23 באוקטובר 2018 יצא שירו הראשון של אונפרוי לאחר מותו, "Arms Around You", בשיתוף פעולה עם סוואה לי, מאלומה וליל פאמפ.
ב-7 בדצמבר 2018 יצא אלבום בשם "Skins" הזכויות לאלבום נמכרו בעשרה מיליון דולר לחברת יוניברסל.
ב-23 בינואר 2019 יצא פרויקט בו השתתף אונפרוי עם אמנים נוספים, שנקרא "XXXTENTACION Presents: Members Only, Vol. 4". ב-3 במאי 2019 יצא סינגל שני לאחר מותו של אונפרוי, שנקרא "Middle Child", בשיתוף פעולה עם PnB rock באלבומו החדש, "TrapStar turnt PopStaer".
ב-19 ביולי 2019 יצא סינגל בשם "Royalty", בו השתתף אונפרוי עם קי-מני מארלי, סטפלון דון ו-וייבז קרטל. סינגל זה הוא חלק מאלבומו החדש Bad Vibes Forever, אשר יצא ב-5 בדצמבר 2019.
דיסקוגרפיה > אלבומי אולפן

2017: 17
2018: ?
2018: SKINS
2019: Bad Vibes Forever
2022: LOOK AT ME
דיסקוגרפיה > מיקסטייפיים

2017: Revenge
דיסקוגרפיה > מיני-אלבומים

2014: XXX
2014: Ice Hotel
2014: The Fall
2014: ♡ ʳ ᵃ ʳ ᵉ ♡
2016: ItWasntEnough
2016: Willy Wonka Was a Child Murderer
2017: A Ghetto Christmas Carol
דיסקוגרפיה > אוספים

2015: Members Only, Vol. 1 (עם Members Only)
2015: Members Only, Vol. 2 (עם Members Only)
2017: Members Only, Vol. 3 (עם Members Only)
2019: Members Only, Vol. 4 (עם Members Only)
הערות שוליים

↑  Peter A. Berry. "XXXTentacion's Son Gekyume Onfroy Is Born - XXL". XXL Magazine. January 26, 2019
↑  Peter A. Berry. "XXXTentacion's Group Drop 'Members Only Vol. 4' Project". XXL Magazine .January 23, 2019
| --- | --- |
בקרת זהויות :  PLWABN: 9810631564405606  BnF: cb17805650x (data)  GND: 1160487863  ICCU: MILV372975  ISNI: 0000 0004 6564 6945  LCCN: no2018103729  MusicBrainz: 61af87f4-16ee-4431-8504-cc06187079fb  NDL: 031225272  RERO: 02-A027704816  VIAF: 18152864127004822056   WorldCat (עם VIAF): 18152864127004822056
Ours

"Ours" (בעברית: "שֶׁלָנוּ") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now (Deluxe). השיר יצא לאור ב-22 בנובמבר 2011, על ידי חברת התקליטים ביג משין רקורדס, כסינגל השישי והאחרון מתוך האלבום.
השיר הגיע למקום הראשון במצעד שירי הקאנטרי, וה-13 במצעד הבילבורד הוט 100.
רקע וכתיבה

השיר נכתב על ידי טיילור סוויפט לבדה, והופק על ידה ועל ידי נייתן צ'פמן. השיר הוא שיר בסגנון הקאנטרי. את השיר ביצעה סוויפט במהלך סיבוב ההופעות השני שלה, "Speak Now World Tour". בנוסף לכך, הוא נכלל באלבום ההופעה, Speak Now World Tour – Live.
כמו כן, זכה השיר בפרס ה-BMI בטקס שהתקיים בשנת 2013.
וידאו קליפ

הווידאו קליפ המלא שיצא עבור השיר בוים על ידי דקלן וייטבלום, והועלה לערוץ היוטיוב של טיילור סוויפט ב-6 בדצמבר 2011. הצגת הבכורה הרשמית של הקליפ אירעה ב-2 בדצמבר באותה השנה, בחסות ערוץ E!. סוויפט בעצמה הגתה את הרעיון לקליפ ולקונספט שלו. היא דיברה על כך בריאיון.
נכון לאפריל 2019, מונה הצפיות של הקליפ עומד על כ-83 מיליון צפיות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-27 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 27 |  |
| BuzzFeed | 167 השירים הטובים ביותר של טיילור סוויפט, לפי דירוג | 25 |  |
| NME | השירים הטובים ביותר של טיילור סוויפט, לפי דירוג | 136 |  |
| Paste | 158 השירים הטובים ביותר של טיילור סוויפט, לפי דירוג | 36 |  |
| Vulture | 179 השירים הטובים ביותר של טיילור סוויפט, לפי דירוג | 91 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. הוצג באצטדיון AT&T בארלינגטון, טקסס, ב-31 במרץ 2023.